[{"text_idx": "#000014", "text": "Yn enedigol o Sydney, bydd Ashley-Jones yn goruchwylio\u2019r adrannau meddygol, cryfder a chyflyru a\u2019r adran gwyddorau ym Mharc y Scarlets, gan ddod a\u0302 phrofiad arweinyddiaeth gwerth 26 mlynedd."}, {"text_idx": "#000016", "text": "Mae hefyd wedi treulio amser fel ymgynghorydd i di\u0302m cenedlaethol rygbi Rwsia ac mae ganddo brofiad ym mhe\u0302l-droed Saesneg, yn yr uwch gynghrair a\u2019r Bencampwriaeth."}, {"text_idx": "#000017", "text": "Bydd Ashley-Jones yn ymuno a\u0302\u2019r garfan er mwyn paratoi am y tymor newydd ar ddiwedd y mis."}, {"text_idx": "#000018", "text": "Dywedodd prif hyfforddwr y Scarlets Dwayne Peel: \u201cDwi\u2019n nabod Nigel yn dda o pan chwaraeais gyda Sale ac rydym yn lwcus iawn i gael unigolyn o\u2019i ansawdd ef yn ymuno\u2019r clwb."}, {"text_idx": "#000019", "text": "\u201cBydd Nigel yn werthfawr iawn i\u2019r amgylchedd yma, mae ganddo egni da a llawer mawr o brofiad ac arbenigedd ar hyd chwaraeon a rygbi undeb proffesiynol, rygbi\u2019r gynghrair a phe\u0302l-droed.\u201d"}, {"text_idx": "#000020", "text": "Dywedodd rheolwr cyffredinol rygbi\u2019r Scarlets Jon Daniels: \u201cMae\u2019r ro\u0302l yma wedi\u2019i greu er mwyn codi safon ar ac oddi ar y cae ac mae gan Nigel enw da o fewn y byd rheoli perfformiad ynghyd cryfder a chyflyru."}, {"text_idx": "#000021", "text": "\u201cMae wedi bod yn rhan o ddiwylliant ac amgylchedd sydd wedi mwynhau llawer o fuddugoliaethau ar lefel uchaf chwaraeon proffesiynol a fydd yn dod a llawer o syniadau newydd gan herio\u2019r chwaraewyr a staff."}, {"text_idx": "#000022", "text": "\u201cEdrychwn ymlaen at groesawu Nigel i Barc y Scarlets o fewn yr wythnosau nesaf.\u201d"}, {"text_idx": "#000023", "text": "Dywedodd Ashley-Jones: \u201cMae gan y Scarlets hanes balch ac mae ei angerdd i lwyddo yn amlwg"}, {"text_idx": "#000024", "text": "\u201cRwy\u2019n edrych ymlaen at arwain staff talentog y clwb o fewn yr adran ac yn edrych ymlaen at ddarparu amgylchedd sy\u2019n sicrhau gofal a pharatoadau\u2019r chwaraewyr."}]